ผู้ประท้วงลั่นชุมนุมต่อ-ฮ่องกงเปิดอุโมงค์หลัก
เมื่อ 27 พ.ย. ทางการฮ่องกงเปิด ครอสส์ฮาร์เบอร์ ทันเนิล อุโมงค์หลักเชื่อมเกาะฮ่องกงกับแผ่นดินอื่นๆของฮ่องกงให้ยานพาหนะผ่านได้อีกครั้ง หลังถูกปิดมา 2 สัปดาห์เพราะกลุ่มผู้ประท้วงปิดทางเข้าอุโมงค์ ทุบทำลายป้อมเก็บเงินค่าผ่านทาง จุดไฟเผาสิ่งของและตั้งเครื่องกีดขวางถนนทางเข้าอุโมงค์ ขณะปะทะกับตำรวจ,ตำรวจยังบุกเข้าตรวจค้นในมหาวิทยาลัยโพลีเทคนิคฮ่องกง (โพลียู) มหาวิทยาลัยแห่งสุดท้ายใน 5 แห่งที่ผู้ประท้วงใช้เป็นที่มั่นต่อสู้กับตำรวจมา 1 สัปดาห์ โดยทั้งขว้างระเบิดเพลิง ก้อนอิฐ ยิงธนูและหนังสติ๊กใส่ตำรวจ ซึ่งใช้แก๊สน้ำตาและฉีดน้ำแรงดันสูงตอบโต้ ทำให้โพลียูเสียหายอย่างหนัก มีผู้ประท้วงถูกจับแล้วราว 1,100 คน ส่วนการตรวจค้นเมื่อ 27 พ.ย. พบว่าโพลียูว่างเปล่า หลังพบเพียงสตรี 1 คนอยู่ในสภาพอิดโรยเมื่อ 26 พ.ย. ด้าน ดร.มิรันดา ลู รองประธานบริหารโพลียูเผยว่าจะเร่งฟื้นฟูบูรณะและหวังว่าจะเปิดโพลียูได้ในเร็วๆนี้,รัฐบาลฮ่องกงยังหวังว่าความสงบช่วงสั้นๆ ในช่วงการเลือกตั้งสภาท้องถิ่นซึ่งมีขึ้นเมื่อ 24 พ.ย.จะดำเนินต่อไป แต่ผู้ประท้วงยังมีแผนชุมนุมต่อในช่วงสุดสัปดาห์ รวมทั้งเดินขบวนต่อต้านไม่ให้ตำรวจใช้แก๊สน้ำตากับเด็กๆ ทั้งนี้ ผลการเลือกตั้งปรากฏว่าฝ่ายเชิดชูประชาธิปไตยชนะเหนือฝ่ายรัฐบาลฮ่องกงที่ฝักใฝ่จีนถล่มทลาย ได้ที่นั่งสมาชิกสภาเขตถึง 89% หรือ 347 ที่นั่ง จากทั้งหมด 452 ที่นั่ง และ ยึดสภาเขตได้ 17 เขต จากทั้งหมด 18 เขต ซึ่งบ่งชี้ว่าชาวฮ่องกงส่วนใหญ่ยังสนับสนุนการประท้วงที่ยืดเยื้อมา 6 เดือน แม้จะมีความรุนแรงจนฮ่องกงเป็นอัมพาต,ผู้ประท้วงยังเรียกร้องให้นางแคร์รี แลม ผู้นำฮ่องกงลาออก แต่นางแลมยังไม่ยอมอ่อนข้อใดๆ แม้จะยกเลิกร่างกฎหมายส่งผู้ร้ายข้ามแดนซึ่งเป็นชนวนเหตุประท้วงไปแล้ว โดยนางแลมเผยเพียงว่าจะเร่งเปิดการเจรจาสาธารณะและหาวิธีแก้ความขุ่นข้องใจต่างๆของสังคม เธอยังเผยว่ารัฐบาลจีนไม่ได้กล่าวโทษเธอที่แพ้การเลือกตั้ง,นักวิเคราะห์บางคนชี้ว่ารัฐบาลพรรคคอมมิวนิสต์ จีนจะไม่ยอมอ่อนข้อให้ผู้ประท้วงในฮ่องกง แต่จะรับมืออย่างระมัดระวัง ส่วนหนึ่งเพราะหวั่นกระทบการเจรจาการค้ากับสหรัฐฯ โดยจีนยังเน้นถึงความจำเป็นต้องยุติความรุนแรงและเร่งฟื้นฟูระเบียบกฎหมาย ในฮ่องกง สำนักงานกระทรวงกิจการต่างประเทศของจีนในฮ่องกงยังปฏิเสธข่าวของสำนักข่าวรอยเตอร์ที่ว่าจีนได้ตั้งศูนย์บัญชาการวิกฤติที่นครเสิ่นเจิ้นตรงข้ามพรมแดนฮ่องกงเพื่อรับมือการประท้วงในฮ่องกงว่าไม่เป็นความจริง.
ทางการฮ่องกงเปิด ครอสส์ฮาร์เบอร์ ทันเนิล อุโมงค์หลักเชื่อมเกาะฮ่องกงกับแผ่นดินอื่นๆของฮ่องกงให้ยานพาหนะผ่านได้อีกครั้ง หลังถูกปิดมา 2 สัปดาห์เพราะกลุ่มผู้ประท้วงปิดทางเข้าอุโมงค์
ประท้วงฮ่องกงล่าสุด,ครอสส์ฮาร์เบอร์ ทันเนิล,อุโมงค์หลัก,ปิดทางเข้าอุโมงค์,เก็บเงินค่าผ่านทาง,แคร์รี แลม,โพลียู